## Pravilnik o obrascima i načinu uporabe službenih iskaznica i posebnih oznaka ovlaštenih službenih osoba Ministarstva pravosuđa i kaznenih tijela

### NN 93/1995 (15.11.1995.), Pravilnik o obrascima i načinu uporabe službenih iskaznica i posebnih oznaka ovlaštenih službenih osoba Ministarstva pravosuđa i kaznenih tijela

# MINISTARSTVO PRAVOSUĐA

Na temelju članka 52. Zakona o izvršenju sankcija izrečenih za krivična
djela, privredne prijestupe i prekršaje ("Narodne novine" broj
21/74, 39/74, 55/88, 19/90 i 66/93), ministar pravosuđa donosi

## PRAVILNIK

### O OBRASCIMA I NAČINU UPORABE SLUŽBENIH ISKAZNICA I POSEBNIH OZNAKA OVLAŠTENIH SLUŽBENIH OSOBA MINISTARSTVA PRAVOSUĐA I KAZNENIH TIJELA

Članak 1.

Ovim Pravilnikom propisuju se obrasci i način uporabe službenih iskaznica
i posebnih oznaka koje nose ministar, zamjenik ministra, tajnik ministarstva,
pomoćnik ministra, ovlaštene službene osobe Ministarstva pravosuđa i pripadnici
pravosudne policije (u daljnjem tekstu: nositelji iskaznice), vođenje evidencije
o službenim-iskaznicama, posebnim oznakama te o načinu izdavanja i zamjeni
službenih iskaznica i posebnih oznaka.

Članak 2.

Obrasci službenih iskaznica izrađuju se tehnikom zaštitnog tiska dimenzija
85 x 55 mm.

Službene iskaznice su označene serijskim brojem i oznakom obrasca, a
pečat Ministarstva pravosuđa otisnut je tehnikom suhotiska preko fotografije
nositelja iskaznice, u donjem desnom kutu.

Članak 3.

Prednja strana obrasca službene iskaznice sadrži:

- u gornjem dijelu, cijelom dužinom službene iskaznice, u širini 8 mm
od gornjeg ruba, hrvatski pleter (troplet) bijelo-plave boje na srebrnoj
podlozi;

- na lijevoj strani, mjesto za fotografiju veličine 30 x 40 mm;

- desno od mjesta za fotografiju, grb Republike Hrvatske;

- desno od grba, u gornjem redu, u crnoj boji, velikim slovima, "Republika,Hrvatska",
u slijedećeni redu "Ministarstvo pravosuđa", a ispod naziva ministarstva;
većim slovima riječi "Službena iskaznica";

- desno od mjesta predviđenog za fotografju, ispod riječi "Službena
iskaznica", ime i prezime, jedinstveni matični broj građanina, te
položaj ili zvanje ovlaštene službene osobe Ministarstva pravosuđa, a za
pripadnika pravosudne policije broj značke;

- ispod mjesta predviđenog za fotografiju, u donjem lijevom kutu, u
crnoj boji oznaku obrasca iskaznice i u crvenoj boji serijski broj iskaznice.

Članak 4.

Službena iskaznica ministra, zamjenika ministra, tajnika ministarstva
i pomoćnika ministra, na prednjoj strani, ispod riječi "Ministarstvo
pravosuđa", a iznad riječi "Službena iskaznica" sadcii naziv
dužnosti odnosno položaja, otisnut velikim slovima u crnoj boji i nosi
oznaku obrasca "A".

Službena iskaznica ovlaštenih službenih osoba Ministarstva pravosuđa
nosi oznaku obrasca "B".

Službena iskaznica pripadnika pravosudne policije, na prednjoj strani,
ispod riječi "ministarstvo pravosuđa", a iznad riječi "Službena
iskaznica" sadrži velikim slovima u crnoj boji riječi "Pravosudna
policija" i nosi oznaku obrasca "C".

Članak 5.

Na poleđini obrasca službene iskaznice zapisane su ovlasti nositelja
iskaznice.

Članak 6.

Posebna oznaka (u daljnjem tekstu: značka) veličine je 50 x 75 mm. Na
lijevom i desnom obrubu nalazi se zlatni hrvatski pleter (troplet). U sredini
na smeđoj podlozi otisnut je dio grba Republike Hrvatske i to crveno-bijela
polja, a preko njega mač i vaga u zlatnoj boji: Iznad grba, s lijeve i
desne strane otisnuta je hrvatska trobojnica.

U gornjem dijelu značke ministra, zamjenika ministra, tajnika ministarstva
i pomoćnika ministra zlatnim slovima ispisano je "Ministarstvo pravosuđa",
a ispod naziv dužnosti odnosno položaja. U donjem dijelu značke lijevo
od ručke mača upisano je zlatnom bojom slovo "R", a desno od
ručke mača slovo "H", početna slova naziva Republike Hrvatske.

U gornjem dijelu značke ovlaštene službene osobe Ministarstva pravosuđa,
velikim zlatnim slovima na smeđoj podlozi ispisano je "Ministarstvo
pravosuđa". Ispod toga, izmedu hrvatske trobojnice otisnute s lijeve
i desne strane, otisnut je serijski broj značke u smeđoj boji na zlatnoj
podlozi. U donjem dijelu značke lijevo od ručke mača upisano je zlatnom
brojom slovo "R", a desno od ručke mača slovo "H",
početna slova naziva Republike Hrvatske.

U gornjem dijelu značke pripadnika pravosudne policije velikim zlatnim
slovima ispisano je "Pravosudna policija". Ispod toga, između
hrvatske trobojnice otisnute s lijeve i desne strane, otisnut je serijski
broj značke u smeđoj boji na zlatnoj podlozi. U bijelim poljima grba, u
prvom gornjem redu, lijevo od oštrice mača, otisnuto je veliko zlatno slovo
"M", a desno od oštrice mača veliko zlatno slovo "P",
početna slova naziva Ministarstva pravosuđa. U donjem dijelu značke lijevo
od ručke mača upisano je zlatnom bojom slovo "R", a desno od
ručke mača slovo "H", početna slova naziva Republike Hrvatske.

Članak 7.

Ministar, zamjenik ministra, tajnik ministarstva, pomoćnik ministra,
ovlaštene službene osobe Ministarstva pravosuđa i pripadnici pravosudne
policije u obavljanju službenih poslova nose značku.

Značka je sastavni dio odore pripadnika pravosudne policije.

Osobe iz stavka 1. ovoga članka koje ureduju u građanskom odijelu značku
nose u kožnom povezu zajedno sa službenom iskaznicom.

Ministar pravosuđa odredit će ovlaštene službene osobe Ministarstva
pravosuđa koje nose značku.

Članak 8,

Službena iskaznica i značka nosi se u kožnom povezu tamno plave boje.
Kožni povez trostrukog je pregiba, a pregib na kojem se nalazi značka preklapa
se preko prednje strane kožnog poveza. Veličina svakog pregiba je 80 x
120 mm.

Na prednjoj strani kožnog pregiba, otisnuto je zlatnim slovima:

- na vrhu riječi "Republika Hrvatska";

- ispod riječi "Republika Hrvatska", riječi "Ministarstvo
pravosuđa" ;

- ispod riječi "Ministarstvo pravosuđa", grb Republike Hrvatske
;

- ispod grba Republike Hrvatske, riječi "Službena iskaznica"

Na pregibu na kojem se nalazi značka, otisnuto je zlatnim slovima :

- na vrhu dužnost odnosno položaj, za ministra, zamjenika ministra,
tajnika ministarstva i pomoćnika ministra,

- na vrhu "Ministarstvo pravosuđa", za ovlaštene službene
osobe Ministarstva pravosuđa,

- na vrhu "Pravosudna policija", za pripadnike pravosudne
policije,

- na dnu "Službena iskaznica".

Članak 9.

Službena iskaznica i značka koriste se samo tijekom obavljanja službe.

Službenu iskaznicu i značku zabranjeno je davati drugome na poslugu.

Članak 10.

Tiskanje obrasca službene iskaznice i izradu znački obavit će poduzeće
- ustanova koju ovlasti ministar pravosuđa.

Članak 11.

Službene iskaznice i značke izdaje Ministarstvo pravosuđa, Uprava za
izvršenje sankcija. O službenim iskaznicama i značkama vodi se evidencija.

Evidencija iz stavka I. ovoga članka sadrži :

- redni broj; prezime i ime osobe kojoj je izdana; jedinstveni matični
broj građanina; dužnost, položaj ili zvanje nositelja iskaznice i značke
; naziv tijela državne vlasti odnosno tijela u sustavu izvršenja sankcija
u kojem obnaša državnu službu odnosno dužnost; oznaku i serijski broj tiska
službene iskaznice i broj značke; datum izdavanja službene iskaznice i
značke, potpis primatelja, datum i razlog vraćanja službene iskaznice i
značke; ovjeru o vraćanju, rubriku za napomene i fotografiju nositelja
službene iskaznice i značke.

REPUBLIKA HRVATSKA

MINISTARSTVO PRAVOSUĐA

MINISTAR

SLUŽBENA ISKAZNICA

IME:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PREZIME:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A 0000000 JMBG:\_\_\_\_\_\_\_\_\_\_\_\_\_\_\_\_\_\_

Članak 12.

Gubitak, otuđenje ili uništenje službene iskaznice ili značke, obvezno
se prijavljuje, odmah po saznanju, Ministarstvu pravosuđa, Upravi za izvršenje
sankcija.

Izgubljena, otuđena ili uništena službena iskaznica ili značka, oglašava
se nevažećom u "Narodnim novinama".

U slučaju gubitka službene iskaznice ili značke, troškove izdavanja
nove snosi nositelj iskaznice.

Članak 13.

U slučaju prestanka obavljanja dužnosti, prestanka državne službe ili
rasporeda na poslove za koje nije određeno korištenje službene iskaznice
ili nošenje značke, nositelj iskaznice i značke obvezan je vratiti službenu
iskaznicu i značku Ministarstvu pravosuđa, Upravi za izvršenje sankcija.

Ovlaštena službena osoba Ministarstva pravosuđa i pripadnik pravosudne
policije, u slučaju privremenog udaljenja iz službe, obvezni su predati
službenu iskaznicu i značku čelniku tijela u kojem je u službi.

Čelnik tijela iz stavka 2. ovoga članka dužan je vraćenu službenu iskaznicu
i značku dostaviti Ministarstvu pravosuđa, Upravi za izvršenje sankcija.

Članak 14.

Obrasci službenih iskaznica i znaćki, te evidencijskog lista otisnuti
su uz ovaj Pravilnik i čine njegov sastavni dio.

Članak 15.

Službene iskaznice i značke izdane prema ranijim propisima, zamijenit
će se službenim iskaznicama i značkama utvrđenim ovim Pravilnikom u roku
od tri mjeseca od dana stupanja na snagu ovoga Pravilnika.

Članak 16.

Danom stupanja na snagu ovoga Pravilnika prestaje važiti Pravilnik o
obrascima službenih iskaznica ovlaštenih službenih osoba Ministarstva pravosuđa
i uprave ("Narodne novine<z broj 65/91 i 64/94).

Članak 17.

Ovaj Pravilnik stupa na snagu osmog dana od dana objave u "Narodnim
novinama".

Klasa:730-02/95-01/316

Urbroj: 514-07-01-95-1

Zagreb, 19. listopada 1995.

Ministar pravosuđa

**Miroslav Šeparović**, v. r

![](dodatni/362335.gif)

![](dodatni/362336.gif)

![](dodatni/362337.gif)

Pravilnik, NN 93/1995-1514
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)